દીકરો અહીં બેસીને વડીલો ઉપર પ્રભાવ પાડી રહ્યો છે એ વિચારથી સુભાષ મનોમન હરખાતો હતો. પણ હકીકત એવી હતી કે બાળકોએ વિભાકરની સૂચનાનો અમલ કર્યો હતો. એકાદ કલાક અગાઉ બધા ઉપરના ઓરડામાં સાથે રમતા હતા એમાં પ્રશાંત દાદાગીરી કરવા ગયો. એને લીધી આકાશ, ભૌમિક, આકાંક્ષા અને ભૈરવી ચારેય એક થઇ ગયા. પ્રશાંતની બહેન પરિધિ પણ એ ચારેયની સાથે જોડાઇ ગઇ. એ પાંચેયની ટૂકડીએ પ્રશાંતની કિટ્ટા કરીને એને ભગાડી મૂક્યો હતો એટલે એ અહીં દોડી આવ્યો હતો!